CELEX: 32020D0141
Language: hu
Date: 2020-01-22 00:00:00
Title: Az Európai Központi Bank (EU) 2020/141 határozata (2020. január 22.) az eurobankjegyek kibocsátásáról szóló EKB/2010/29 határozat módosításáról (EKB/2020/7)

1.2.2020   
               
               
                  HU
               
               
                  Az Európai Unió Hivatalos Lapja
               
               
                  LI 27/21
               
            
         AZ EURÓPAI KÖZPONTI BANK (EU) 2020/141 HATÁROZATA
         (2020. január 22.)
         az eurobankjegyek kibocsátásáról szóló EKB/2010/29 határozat módosításáról (EKB/2020/7)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 128. cikke (1) bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
         mivel:
         
                     (1)
                  
                  
                     2017. március 29-én Nagy-Britannia és Észak-Írország Egyesült Királysága (a továbbiakban: Egyesült Királyság) bejelentette azon szándékát, miszerint kilép az Európai Unióból az Európai Unióról szóló szerződés 50. cikkével összhangban. Az (EU) 2019/1810 európai tanácsi határozat (1) 1. cikkének (1) bekezdésében megjelölt időpontot követő időponttól az Európai Unióról szóló szerződés és az Európai Unió működéséről szóló szerződés az Egyesült Királyságra többé nem alkalmazható. Az Egyesült Királyság Európai Unióból való kilépését követően a Bank of England már nem egy tagállam nemzeti központi bankja, és így a Központi Bankok Európai Rendszerének nemzeti központi bankja sem. Az (EU) 2020/137 európai központi banki határozat (EKB/2020/3) (2) a Központi Bankok Európai Rendszere és az Európai Központi Bank Alapokmányának 29.3. és 29.4. cikkével összhangban meghatározza az Európai Központi Bank (EKB) tőkejegyzési kulcsának (továbbiakban: tőkejegyzési kulcs) módosítását, illetve 2020. február 1-jei hatállyal megállapítja a módosított tőkejegyzési kulcsban a nemzeti központi bankokhoz rendelt új súlyokat (a továbbiakban: tőkejegyzésikulcs-súlyok).
                  
               
                     (2)
                  
                  
                     Az EKB/2010/29 határozat (3) 1. cikkének d) pontja meghatározza a „bankjegyelosztási kulcs” fogalmát, valamint tartalmaz egy, a határozat I. mellékletére való hivatkozást, amely a 2019. január 1-jétől alkalmazandó bankjegyelosztási kulcsot tartalmazza. Mivel 2020. február 1-jétől új tőkejegyzésikulcs-súlyok alkalmazandók, az ezen időponttól érvényes bankjegyelosztási kulcs meghatározásának érdekében az EKB/2010/29 határozatot módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            
               (1)   Az EKB/2010/29 határozat 1. cikke d) pontjának első mondata helyébe a következő szöveg lép:
               
                  „E határozat I. melléklete határozza meg a 2020. február 1-jétől hatályos bankjegyelosztási kulcsot.”
               
            
            
               (2)   Az EKB/2010/29 határozat I. melléklete helyébe az e határozat mellékletében meghatározott szöveg lép.
            
         
         
            2. cikk
            Hatálybalépés
            Ez a határozat 2020. február 1-jén lép hatályba.
         
         
            Kelt Frankfurt am Mainban, 2020. január 22-én.
            
               
                  az EKB elnöke
               
               Christine LAGARDE
            
         
         
            (1)  Az Európai Tanácsnak az Egyesült Királysággal egyetértésben hozott (EU) 2019/1810 határozata (2019. október 29.) az EUSZ 50. cikkének (3) bekezdése szerinti határidő meghosszabbításáról (HL L 278. I., 2019.10.30., 1. o.).
         
            (2)  Az Európai Központi Bank (EU) 2020/137 határozata (2020. január 22.) a nemzeti központi bankoknak az Európai Központi Bank tőkejegyzési kulcsában való százalékos részesedéséről és az (EU) 2019/43 határozat hatályon kívül helyezéséről (EKB/2020/3) (lásd e Hivatalos Lap 4. oldalát).
         
            (3)  Az EKB/2010/29 határozat (2010. december 13.) az eurobankjegyek kibocsátásáról (HL L 35., 2011.2.9., 26. o.).
      
      
         
            MELLÉKLET
            
               
                  
                     „I. MELLÉKLET
                     
                        BANKJEGYELOSZTÁSI KULCS 2020. FEBRUÁR 1-JÉTŐL
                     
                     
                                 %
                              
                           
                                 Európai Központi Bank
                              
                              
                                 8,0000
                              
                           
                                 Nationale Bank van België/Banque Nationale de Belgique
                              
                              
                                 3,3520
                              
                           
                                 Deutsche Bundesbank
                              
                              
                                 24,2525
                              
                           
                                 Eesti Pank
                              
                              
                                 0,2590
                              
                           
                                 Banc Ceannais na hÉireann/Central Bank of Ireland
                              
                              
                                 1,5580
                              
                           
                                 Bank of Greece
                              
                              
                                 2,2755
                              
                           
                                 Banco de España
                              
                              
                                 10,9705
                              
                           
                                 Banque de France
                              
                              
                                 18,7905
                              
                           
                                 Banca d’Italia
                              
                              
                                 15,6295
                              
                           
                                 Central Bank of Cyprus
                              
                              
                                 0,1980
                              
                           
                                 Latvijas Banka
                              
                              
                                 0,3585
                              
                           
                                 Lietuvos bankas
                              
                              
                                 0,5325
                              
                           
                                 Banque centrale du Luxembourg
                              
                              
                                 0,3030
                              
                           
                                 Bank Ċentrali ta’ Malta/Central Bank of Malta
                              
                              
                                 0,0965
                              
                           
                                 De Nederlandsche Bank
                              
                              
                                 5,3915
                              
                           
                                 Oesterreichische Nationalbank
                              
                              
                                 2,6925
                              
                           
                                 Banco de Portugal
                              
                              
                                 2,1535
                              
                           
                                 Banka Slovenije
                              
                              
                                 0,4430
                              
                           
                                 Národná banka Slovenska
                              
                              
                                 1,0535
                              
                           
                                 Suomen Pankki
                              
                              
                                 1,6900
                              
                           
                                 
                                    ÖSSZESEN
                                 
                              
                              
                                 
                                    100,0000
                                 
                              
                           
               ”